മൂക്ക്, കവിള്, താടി തുടങ്ങിയ ഭാഗങ്ങളിലെ ബ്ലാക്ക്ഹെഡ്സ് മാറ്റി മുഖം സുന്ദരമാക്കാം വീട്ടിലുണ്ട് പ്രതിവിധി. ബ്ലാക്ക്ഹെഡ്സ് ആണ് ഇന്ന് പലരെയും അലട്ടുന്ന ഒരു പ്രശ്നം. ചര്മ്മത്തിലെ സുഷിരങ്ങളില് അഴുക്കടിഞ്ഞു കൂടുന്നതുകൊണ്ടാണ് പ്രധാനമായും ബ്ലാക്ക്ഹെഡ്സ് രൂപപ്പെടുന്നത്. മൂക്ക്, കവിള്, താടി തുടങ്ങിയ ഭാഗങ്ങളിലാണ് പ്രധാനമായും ബ്ലാക്ക്ഹെഡ്സ് കാണുന്നത്. എണ്ണമയമുള്ള ചര്മ്മത്തിലാണ് ബ്ലാക്ക്ഹെഡ്സ്, വൈറ്റ്ഹെഡ്സ്, മുഖക്കുരു, എന്നീ പ്രശ്നങ്ങള് കൂടുതലായി കാണുന്നത്. വീട്ടിലെ ചില അടുക്കള ചേരുവകള് ഉപയോഗിച്ചുതന്നെ ഇതിന് പരിഹാരം കാണാം. ഒന്ന്ഒരു പാത്രത്തില് രണ്ട് ടീസ്പൂണ് ഓട്സ് പൊടിച്ചത് എടുക്കുക. ശേഷം ഇതിലേയ്ക്ക് ഒരു സ്പൂണ് തേന്, ഒരു വാഴപ്പഴം ഉടച്ചത് എന്നിവ ചേര്ത്ത് നന്നായി ഇളക്കാം. ഇനി ഈ മിശ്രിതം മുഖത്ത് പുരട്ടി സ്ക്രബ് ചെയ്യാം. ഇതിനുശേഷം ചൂടുവെള്ളം ഉപയോഗിച്ചു മുഖം കഴുകാം. രണ്ട്ഉപ്പ് നല്ലൊരു അണുനാശിനിയാണ്. ഉപ്പിലെ ബ്ലീച്ചിംഗ് ഇഫക്ട് ബ്ലാക്ക്ഹെഡ്സ് നീക്കാന് സഹായിക്കും. ഇതിനായി ഉപ്പും ടൂത്ത്പേസ്റ്റും ചേര്ത്ത് മിശ്രിതമാക്കാം. ശേഷം ഈ മിശ്രിതം ബ്ലാക്ക്ഹെഡ്സ് ഉള്ള ഭാഗങ്ങളില് പുരട്ടാം. ഉണങ്ങിയതിന് ശേഷം വെള്ളം തൊട്ട് നന്നായി സ്ക്രബ് ചെയ്യാം. ഉപ്പുള്ളതു കൊണ്ടു തന്നെ സ്ക്രബ് ചെയ്യാന് എളുപ്പമായിരിക്കും. ആഴ്ചയില് രണ്ടുതവണ ഇങ്ങനെ ചെയ്യുന്നത് ഫലം ലഭിക്കാന് സഹായിക്കും. മൂന്ന്ഉപ്പിനൊപ്പം ചെറുനാരങ്ങാനീര് ചേര്ത്തും ഉപയോഗിക്കാം. നാരങ്ങയ്ക്കും ബ്ലീച്ചിംഗ് ഇഫക്ടുണ്ട്. ഇതിനായി ചെറുനാരങ്ങാനീരില് അല്പം ഉപ്പ് ചേര്ത്തു മിശ്രിതമാക്കിയതിന് ശേഷം ബ്ലാക്ക്ഹെഡ്സ് ഉള്ള ഭാഗങ്ങളില് പുരട്ടാം. 15 മിനിറ്റിന് ശേഷം ഇളം ചൂടുവെള്ളം കൊണ്ട് കഴുകാം. ഇതും ആഴ്ചയില് മൂന്ന് നാല് ദിവസം വരെ ചെയ്യാവുന്നതാണ്. നാല്ചെറുനാരങ്ങ മുറിച്ചതിന് മുകളില് പഞ്ചസാര വിതറിയും ബ്ലാക്ക്ഹെഡ്സുള്ള ഭാഗത്ത് സ്ക്രബ് ചെയ്യാം. ഇത് മുഖക്കുരുവിന് പരിഹാരമാവുകയും ചെയ്യും. മുട്ടയുടെ വെള്ളയുടെ കൂടെ അല്പം ചെറുനാരങ്ങാനീര് ചേര്ത്തും ബ്ലാക്ക്ഹെഡ്സുള്ളടത്ത് പുരട്ടാം.